Document ID: /roh_data/filtered/fineweb-2-filterrobots_roh.jsonl.gz/16321

Tranter auter pervi da lavur nunexacta, quints exagerads u la vendita illegala da medicaments pon medis e dentists perder lur lubientscha da pratitgar. Actualmain datti en Svizra 100 medis cun in scumond d'exercitar la professiun. Sco retschertgas da SRF mussan, pratitgeschan dentant var 20 dad els vinavant.
Er sche medis fallibels vegnian tschiffads en in register, vegnia quai resguardà memia pauc dals chantuns. L'associaziun da medis FMH pretenda perquai in agir pli rigurus ed in'obligaziun d'infurmar. Uschia duain auters chantuns ed ospitals esser infurmads davart eventuals scumonds da lavurar. Ina tala obligaziun d'infurmaziun na datti fin uss numnadamain betg.
RR novitads 07:00